
    

    

    
  Vulkanutbrudd

 

    
  Et vulkanutbrudd er en av de mest spektakulære hendelsene i naturen. Vulkanutbrudd er kanskje også den aller farligste av alle naturkatastrofer. Lavaen som blir slyngt ut, kan bli over 1200 grader varm, og vulkansk aske og gass kan nå helt opp til 30 kilometer i lufta. De største utbruddene kan påvirke været over hele verden.

 

  

    

    

    
  Hva kommer vulkanutbrudd av?

 

    
  Jordskorpen er full av hull og sprekker. Noen steder kan magmaen, det supervarme stoffet som finnes inni jorda, bli presset helt opp til overflaten. Der kjølner magmaen og stivner. Inni en vulkan kollapser det etter at magmaen er blitt presset ut, og det oppstår en krater. Etter en stund øker trykket igjen, og så kommer et nytt utbrudd.

 

    
  Lyden av et vulkanutbrudd kan høres flere hundre kilometer unna.

 

  

    

    

    
  Hvor oppstår det vulkaner?

 

    
  Nesten halvparten av de aktive vulkanene i verden ligger på havbunnen, langs det som kalles «jordens riftsoner». På fastlandet kan en vulkan bli dannet der jordskorpen er tynn nok, og der ligger et såkalt magmakammer under bakken.

 

  

    

    

    
  Når skjer vulkanutbrudd?

 

    
  Vulkanutbrudd kan skje når som helst, og grunnen er prosessen som foregår under jordoverflaten.

 

  

    

    

    
  Hvorfor er vulkanutbrudd farlige?

 

    
  Lavastrømmen fra en vulkan er umulig å stanse, og den ødelegger alt den kommer borti. Etter et utbrudd kan det i flere mil være så mye aske i lufta at det er umulig å puste. Det som kanskje er aller farligst ved et utbrudd, er det som kalles pyroklastiske strømmer. Pyroklastiske strømmer består av varme gasser og vulkansk materiale, og de kan bevege seg nedover i fjellsiden i en fart på over 500 kilometer i timen!

 

    
  Sikkerhetssonen rundt en aktiv vulkan blir ofte lagt 40 kilometer unna.

 

  

    

    

    
  Hva er det mest ødeleggende vulkanutbruddet i historien?

 

    
  Mer enn 70 000 mennesker døde i utbruddet fra vulkanen Tambora i Indonesia i 1815. Dette utbruddet var også det kraftigste i historisk tid. Men vi vet at det skjedde utbrudd fra såkalte supervulkaner i en enda fjernere fortid. Ett av dem skjedde der det i dag heter Yellowstone nasjonalpark i Wyoming, og det andre skjedde der India ligger i dag. Det er mulig at det indiske utbruddet var så kraftig at det bidro til at dinosaurene ble utryddet.

 

  

    

    

    
  Er det mulig å forutsi vulkanutbrudd?

 

    
  Det går ikke an å forutsi helt nøyaktig når et utbrudd vil skje, men det finnes varselsignaler. Små jordskjelv og endringer i formen på bakken kan bety at magmaen er på vei opp mot overflaten. Dette blir ofte målt ved hjelp av satellitter.

 

  

    

    

    
  Sikkerhetstiltak

 

    
  Når vi står overfor en naturkatastrofe i så store dimensjoner, er det bare én ting å gjøre: å evakuere så fort som mulig.

 

    
  Vulkaner kan gjøre stor skade, men de var også en viktig kraft i forhistorien til planeten vår.

